CELEX: 32020D1115
Language: el
Date: 2020-07-24 00:00:00
Title: Απόφαση (ΕΕ) 2020/1115 του Συμβουλίου της 24ης Ιουλίου 2020 σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της μεικτής επιτροπής που συστάθηκε βάσει της συμφωνίας μεταξύ της Ευρωπαϊκής Κοινότητας, αφενός, και της κυβέρνησης της Δανίας και της τοπικής κυβέρνησης των Φερόων Νήσων, αφετέρου, όσον αφορά την έγκριση τροποποιήσεων των πρωτοκόλλων 1 και 4 της συμφωνίας

29.7.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 244/16
               
            
         ΑΠΟΦΑΣΗ (ΕΕ) 2020/1115 ΤΟΥ ΣΥΜΒΟΥΛΙΟΥ
         της 24ης Ιουλίου 2020
         σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της μεικτής επιτροπής που συστάθηκε βάσει της συμφωνίας μεταξύ της Ευρωπαϊκής Κοινότητας, αφενός, και της κυβέρνησης της Δανίας και της τοπικής κυβέρνησης των Φερόων Νήσων, αφετέρου, όσον αφορά την έγκριση τροποποιήσεων των πρωτοκόλλων 1 και 4 της συμφωνίας
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 9,
         Έχοντας υπόψη την πρόταση της Ευρωπαϊκής Επιτροπής,
         Εκτιμώντας τα ακόλουθα:
         
                     (1)
                  
                  
                     Η συμφωνία μεταξύ της Ευρωπαϊκής Κοινότητας, αφενός, και της κυβέρνησης της Δανίας και της τοπικής κυβέρνησης των Φερόων Νήσων, αφετέρου («συμφωνία»), συνήφθη από την Ευρωπαϊκή Κοινότητα με την απόφαση 97/126/ΕΚ του Συμβουλίου (1) και τέθηκε σε ισχύ την 1η Ιανουαρίου 1997.
                  
               
                     (2)
                  
                  
                     Σύμφωνα με το άρθρο 34 της συμφωνίας, η μεικτή επιτροπή που συστάθηκε δυνάμει του άρθρου 31 της συμφωνίας («μεικτή επιτροπή») μπορεί να τροποποιεί τις διατάξεις των πρωτοκόλλων της συμφωνίας.
                  
               
                     (3)
                  
                  
                     Κατόπιν διαπραγματεύσεων, η Ένωση και η τοπική κυβέρνηση των Φερόων Νήσων συμφώνησαν να τροποποιήσουν ορισμένες διατάξεις των πρωτοκόλλων της συμφωνίας, συγκεκριμένα το πρωτόκολλο 1, σχετικά με το δασμολογικό καθεστώς και τις ρυθμίσεις που ισχύουν για ορισμένα ψάρια και προϊόντα αλιείας που τίθενται σε ελεύθερη κυκλοφορία στην Κοινότητα ή που εισάγονται στις Νήσους Φερόε, και το πρωτόκολλο 4, σχετικά με τις ειδικές διατάξεις που εφαρμόζονται κατά τις εισαγωγές ορισμένων γεωργικών προϊόντων, εκτός εκείνων που απαριθμούνται στο πρωτόκολλο αριθ. 1. Οι εν λόγω τροποποιήσεις έχουν ως στόχο τη διεύρυνση του πεδίου πρόσβασης στην αγορά και για τα δύο μέρη σε επιλεγμένα προϊόντα.
                  
               
                     (4)
                  
                  
                     Η μεικτή επιτροπή πρόκειται να εγκρίνει απόφαση σχετικά με τις τροποποιήσεις των πρωτοκόλλων 1 και 4.
                  
               
                     (5)
                  
                  
                     Είναι σκόπιμο να καθοριστεί η θέση που πρέπει να ληφθεί εξ ονόματος της Ένωσης στο πλαίσιο της μεικτής επιτροπής, όσον αφορά την έγκριση των τροποποιήσεων των πρωτοκόλλων 1 και 4, επειδή η απόφαση για την τροποποίηση των εν λόγω πρωτοκόλλων θα είναι δεσμευτική για την Ένωση,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο μόνο
            Η θέση που πρέπει να ληφθεί εξ ονόματος της Ένωσης στο πλαίσιο της μεικτής επιτροπής σχετικά με τις τροποποιήσεις των πρωτοκόλλων 1 και 4 της συμφωνίας μεταξύ της Ευρωπαϊκής Κοινότητας, αφενός, και της κυβέρνησης της Δανίας και της τοπικής κυβέρνησης των Φερόων Νήσων, αφετέρου, βασίζεται στο σχέδιο απόφασης της μεικτής επιτροπής (2).
         
         
            Βρυξέλλες, 24 Ιουλίου 2020.
            
               
                  Για το Συμβούλιο
               
               
                  Ο Πρόεδρος
               
               M. ROTH
            
         
         
            (1)  Απόφαση 97/126/ΕΚ του Συμβουλίου, της 6ης Δεκεμβρίου 1996, σχετικά με τη σύναψη συμφωνίας μεταξύ της Ευρωπαϊκής Κοινότητας, αφενός, και της κυβέρνησης της Δανίας και της τοπικής κυβέρνησης των Νήσων Φερόε αφετέρου (ΕΕ L 53 της 22.2.1997, σ. 1).
         
            (2)  Βλέπε έγγραφο ST 9385/20 σε http://register.consilium.europa.eu.